**Záložka do knihy spája slovenské školy**

V rámci Medzinárodného mesiaca knižníc sa naša škola zapojila do 8. ročníka celoslovenského projektu pre stredné školy.

Jeho cieľom je nadviazať kontakty medzi strednými školami na Slovensku a podpora čítania prostredníctvom výmeny záložiek do kníh, ktoré žiaci vyrobia ľubovoľnou technikou. Tohtoročná téma bola **Osobnosti, ktoré sa zaslúžili o demokraciu.**

Z našej školy sa do projektu zapojilo 84 žiakov z 1. – 3. ročníka. Vkusné a motivačné záložky sme poslali do partnerskej školy SOŠ technická v Námestove. zároveň sme v liste poslali aj propagačné materiáli o našej škole, meste a regióne.

Sme veľmi radi, že sme dostali z Námestova krásne záložky, list aj knihu o Orave a jej malebných miestach.

Žiaci 1.A a 1.B vo svojich triedach urobili nástenku k podujatiu a súčasne prebehli diskusie a prezentácie k téme 30. výročia Nežnej revolúcie.